2020. gada 18. augustā Noteikumi Nr. 533

Rīgā (prot. Nr. 49 24. §)

**Grozījumi Ministru kabineta 2018. gada 5. novembra noteikumos Nr. 677**

**"Darbības programmas "Izaugsme un nodarbinātība" 8.3.1. specifiskā atbalsta mērķa "Attīstīt kompetenču pieejā balstītu vispārējās izglītības saturu" 8.3.1.2. pasākuma "Digitālo mācību un metodisko līdzekļu izstrāde" pirmās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2018. gada 5. novembra noteikumos Nr. 677 "Darbības programmas "Izaugsme un nodarbinātība" 8.3.1. specifiskā atbalsta mērķa "Attīstīt kompetenču pieejā balstītu vispārējās izglītības saturu" 8.3.1.2. pasākuma "Digitālo mācību un metodisko līdzekļu izstrāde" pirmās projektu iesniegumu atlases kārtas īstenošanas noteikumi" (Latvijas Vēstnesis, 2018, 221. nr.) šādus grozījumus:

1. Izteikt 10. punktu šādā redakcijā:

"10. Atlases kārtas ietvaros pieejamais kopējais finansējums ir 1 579 873 *euro*, tai skaitā Eiropas Sociālā fonda finansējums – 1 105 911 *euro* un privātais līdzfinansējums – 473 962 *euro*."

2. Aizstāt 20.1.2. apakšpunktā vārdu "izvēršana" ar vārdu "izvērtēšana".

3. Izteikt 22. punkta ievaddaļu šādā redakcijā:

"22. Digitālā mācību un metodiskā līdzekļa satura un tehnoloģisko risinājumu izstrādei vai digitālā mācību un metodiskā līdzekļa adaptācijai projekta iesniedzējs piesaista vadošo satura izstrādes ekspertu un citus ekspertus un speciālistus. Vadošais satura izstrādes eksperts atbilst vismaz šādām prasībām:".

4. Izteikt 23. punkta otro teikumu šādā redakcijā:

"Vienam no recenzentiem ir vismaz maģistra grāds un zinātniskās darbības pieredze atbilstošā zinātnes jomā, bet otrs recenzents atbilst vismaz šo noteikumu 22.2. apakšpunktā minētajām prasībām, kas ir saistītas ar digitālo mācību un metodisko līdzekli."

5. Izteikt 26.10. apakšpunktu šādā redakcijā:

"26.10. aprobācijā iesaistītajiem pedagogiem paredzētu izglītojošo semināru organizēšanas un īstenošanas izmaksas, tai skaitā izdales materiālu izmaksas finansējuma saņēmējam šo noteikumu 20.1.4. un 20.2.4. apakšpunktā minēto darbību īstenošanai."

6. Izteikt 36. punktu šādā redakcijā:

"36. Finansējuma saņēmējs nodrošina sasniegto rezultātu – izstrādāto vai adaptēto digitālo mācību un metodisko līdzekļu – ilgtspēju vismaz trīs gadus pēc noslēguma maksājuma saņemšanas, nodrošinot to pieejamību un funkcionalitāti."

7. Izteikt 39. punktu šādā redakcijā:

"39. Finansējuma saņēmējs savā tīmekļvietnē ne retāk kā reizi trijos mēnešos ievieto aktuālu informāciju par projekta īstenošanu. Sadarbības partneris aprobācijas veikšanas laikā savā tīmekļvietnē ne retāk kā reizi trijos mēnešos ievieto aktuālu informāciju par projekta īstenošanu."

8. Papildināt 41. punkta pirmo teikumu aiz vārda "aktiem" ar vārdiem "atklātā, pārredzamā, nediskriminējošā un konkurenci nodrošinošā procedūrā".

9. Papildināt noteikumus ar 51. un 52. punktu šādā redakcijā:

"51. Par atbalsta sniegšanas brīdi uzskata dienu, kad pieņemts sadarbības iestādes lēmums par atbalsta piešķiršanu saskaņā ar regulas Nr. 1407/2013 3. panta 4. punktu.

52. Ja tiek konstatēti regulas Nr. 1407/2013 prasību pārkāpumi, atbalsta saņēmējam ir pienākums atmaksāt visu projekta ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot regulas Nr. 794/2004 11. pantā noteikto procentu likmes piemērošanas metodi."

Ministru prezidents A. K. Kariņš

Izglītības un zinātnes ministre I. Šuplinska